Invazia care a provocat pierderi de miliarde de dolari în toată lumea. Cum a ajuns o plantă dăunătoare să amenințe întreg globul
Lacul Naivasha, la nord-vest de Nairobi, Kenya, a devenit tot mai greu de navigat. Zambila de apă (Pontederia crassipes), cea mai răspândită specie invazivă din lume, acoperă suprafața lacului, sufocă peștii și blochează accesul oamenilor, scrie CNN. Problema este atât de vastă încât poate fi zărită din spațiu, iar ceea ce se întâmplă în acest lac este o poveste care se repetă peste tot în lume.